Gøsta Esping-Andersen

Gøsta Esping-Andersen (født 1947) er en dansk sosiolog som særlig har forsket på velferdsstatens utvikling. Esping-Andersen er professor ved Pompeu Fabra-universitetet i Barcelona og det samfunnsvitenskapelige instituttet IMDEA i Madrid. Han var professor II ved Sosiologisk institutt ved Universitetet i Bergen fra 1989.

Hans mest kjente forskningsbidrag var boka The Three Worlds of Welfare Capitalism fra 1990Boka har 15000 siteringer i annen forskning ifølge Google Scholar. Her laget han en idealtype over ulike typer velferdsstater basert på felles karakteristika og historisk utvikling. 

Esping-Andersen sorterte typer velferdsstater i følgende tre kategorier (senere la han til «Middelhavs»-kategorien):Gjengitt etter NOU 2011:7 
 Liberale velferdsstater: I disse gis sosiale ytelser bare til de aller fattigste, som regel etter streng behovsprøving. USA er landet som kommer nærmest denne modellen. 
 Konservative velferdsstater («Korporativ-statlig»). Sosiale ytelser er gjerne basert på en forsikringsmodell, slik at utbetalinger avhenger av hvor stor «premie» som er betalt inn. Tyskland inngår i denne kategorien. 
 Sosialdemokratisk velferdsmodell. Karakteriseres av styring av markedet og av universelle ytelser som omfatter hele befolkningen, uavhengig av tidligere opptjening, og med begrenset innslag av økonomisk behovsprøving. Sverige er nærmest denne kategorien. 

 Utmerkelser 
Esping-Andersen ble utnevnt til æresdoktor ved Københavns Universitet i 2012.

 Referanser  

 Eksterne lenker 
 Esping-Andersens hjemmeside

Kategori:Danske sosiologer
Kategori:Professorer ved Universitetet i Bergen
Kategori:Æresdoktorer ved Københavns Universitet
Kategori:Fødsler i 1947